joelniklaus/EU_Wikipedias huggingface dataset:
Ευρωπαϊκή σημαία

Η σημαία της Ευρώπης, όπως αποκαλείται σήμερα από τους περισσότερους, είναι μια σημαία με μπλε φόντο επί της οποίας φέρονται δώδεκα χρυσοί αστέρες σε κυκλική διάταξη. Αποτελεί, σε επίσημο επίπεδο, τη σημαία και το έμβλημα του Συμβουλίου της Ευρώπης (ΣτΕ) και της Ευρωπαϊκής Ένωσης (ΕΕ). 

Η σημαία σχεδιάστηκε από τους Αρσέν Εΐτζ και Πωλ Λεβύ το 1955 για το Συμβούλιο της Ευρώπης ως σύμβολο του, και το Συμβούλιο της Ευρώπης παρότρυνε να θεσπιστεί και από άλλους οργανισμούς. Το 1985, η Ευρωπαϊκή Ένωση, η οποία ονομαζόταν τότε Ευρωπαϊκή Οικονομική Κοινότητα (ΕΟΚ), την υιοθέτησε ως σημαία της (δεν είχε δική της σημαία πριν) με πρωτοβουλία του Ευρωπαϊκού Κοινοβουλίου. Η σημαία δεν αναφέρεται στις συνθήκες της ΕΕ, ενώ η ενσωμάτωση της συνέπεσε μαζί με το Ευρωπαϊκό Σύνταγμα, αλλά έχει επισήμως υιοθετηθεί στη νομοθεσία.

Συμβολισμός 

Ο αριθμός των δώδεκα αστέρων συμβολίζει τα ιδανικά της Ευρώπης: ενότητα, αλληλεγγύη και αρμονία ανάμεσα στους λαούς της.
Δεν υπάρχει καμία συσχέτιση ανάμεσα στον αριθμό των αστεριών και στον αριθμό των κρατών-μελών.

Παραπομπές

Εξωτερικοί σύνδεσμοι 

 europa.eu Η σημαία της ΕΕ
 publications.europa.eu Εμβλήματα

Σύμβολα της Ευρωπαϊκής Ένωσης
Σημαίες διεθνών οργανισμών
Χι

Το γράμμα χι (κεφαλαίο Χ, πεζό χ) είναι το εικοστό δεύτερο γράμμα του ελληνικού αλφαβήτου. Στα αρχαία ελληνικά συμβόλιζε το δασύ υπερωικό κλειστό φώνημα /kh/ ενώ στα νέα ελληνικά αντιστοιχεί με το άηχο υπερωικό τριβόμενο σύμφωνο /x/ που πραγματώνεται είτε με τον αντίστοιχο φθόγγο [x] (χάνω) είτε ως ουρανικός [ç] έναντι εμπρόσθιων φωνηέντων (π.χ. έχει). Όπως το Φ και το Ψ, το Χ προστέθηκε στο αλφάβητο από τους Έλληνες και δεν έχει κάποιο αντίστοιχο στο φοινικικό αλφάβητο. Προήλθε είτε από το <Τ> (αναπαριστάμενο ως <+>), είτε από το <Θ>.

Στα δυτικά ελληνικά αλφάβητα χρησιμοποιείτο για την αναπαράσταση της ακολουθίας /ks/, κάτι που συνεχίστηκε στο αντίστοιχο λατινικό γράμμα X, x. Από την άλλη, για τη μεταγραφή στο λατινικό αλφάβητο ελληνικών λέξεων που το περιέχουν χρησιμοποιείται, ως επί το πλείστον, το διπλό γράμμα <ch> ή εναλλακτικώς ως <kh>. Στα κυριλικά αλφάβητα αντιστοιχεί στα σύμφωνα /k/ ή /h/ ενώ στο Διεθνές Φωνητικό Αλφάβητο μια παραλλαγή του, γνωστή ως λατινικό χι αντιπροσωπεύει το άηχο σταφυλικό τριβόμενο σύμφωνο /χ/.

Στο ελληνικό σύστημα αρίθμησης έχει αριθμητική αξία χ´=600. Σε παλαιότερο ελληνικό αριθμητικό σύστημα, το ακροφωνικό σύστημα αρίθμησης, συμβόλιζε τον αριθμό χίλια.

Στα μαθηματικά δηλώνει έναν άγνωστο παράγοντα ή μεταβλητή.

Παραπομπές

χ
Ωμέγα

Το γράμμα ωμέγα (παλαιά ονομασία: ὦ μέγα‧ κεφαλαίο Ω,  πεζό ω) είναι το εικοστό τέταρτο και τελευταίο γράμμα του ελληνικού αλφαβήτου. Στα νέα ελληνικά αναπαριστά τον φθόγγο /  / (βλ. ΔΦΑ), π.χ. κώμα, όπως και το όμικρον. Στα αρχαία ελληνικά η προφορά του ήταν διαφορετική: αναπαριστούσε τον φθόγγο //, δηλ. προφερόταν σε διπλάσιο χρόνο, περίπου σαν διπλό όμικρον, γι' αυτό και ονομάζεται μακρό (ή μακρόχρονο) φωνήεν όπως και το ήτα.

Στο ελληνικό σύστημα αρίθμησης έχει αριθμητική αξία ω´=800. Την επόμενη αριθμητική αξία (στην κλίμακα των εκατοντάδων) την έχει το δίσιγμα ( Ϡ ϡ) ϡ´=900 και την προηγούμενη το ψ (700).

Στο λατινικό αλφάβητο αντιστοιχεί στο O o. Στο πρώιμο κυριλλικό αλφάβητο υιοθετήθηκε ως  Ѡ, ѡ αλλά σταδιακά η χρήση του περιορίστηκε.

Ως σύμβολο 
Το κεφαλαίο Ω χρησιμοποιείται ως σύμβολο:
 για την μονάδα ηλεκτρικής αντίστασης Ωμ (Ohm) στο σύστημα SI
 ανεστραμμένο (℧) μερικές φορές συμβολίζει την μονάδα ηλεκτρικής αγωγιμότητας Μω (Mho) της οποίας η συνηθισμένη ονομασία είναι Siemens και συμβολισμός της το S.
 για τα σωμάτια Ω στη φυσική φυσική.

Το πεζό ω χρησιμοποιείται ως σύμβολο:
·	για την γωνιακή ταχύτητα στη φυσική.

Δείτε επίσης 
 Άλφα και Ωμέγα
 Φωνολογία της Αρχαίας Ελληνικής γλώσσας
 Προφορά της κλασικής Αρχαίας Ελληνικής γλώσσας

Εξωτερικοί σύνδεσμοι

ω
Έψιλον

Το γράμμα έψιλον (κεφαλαίο Ε, πεζό ε) είναι το πέμπτο γράμμα του ελληνικού αλφαβήτου.

Στο ελληνικό σύστημα αρίθμησης έχει αριθμητική αξία ε´ = 5. Προηγείται το δ΄ (= 4) και ακολουθεί το ϛ´ (= 6) (στίγμα ή αλλιώς στ´).

Αντιστοιχεί στο γράμμα E,e άλλων αλφαβήτων.

Ως διεθνές σύμβολο
Το όνομα έψιλον το συναντάμε:
 στις Προσθετικές Ουσίες Τροφίμων
 στην 3Ε (ελληνική εταιρία εμφιαλώσεως)
 στην ομάδα Έψιλον (παραμυθολογία, παραεπιστήμη)
 στην μαθηματική σταθερά e (συμβολίζεται με λατινικό e αλλά στα ελληνικά συνηθίζεται να ονομάζεται "έψιλον")
 σε ελληνικό κανάλι 

Το πεζό ε χρησιμοποιείται για:
 μια πολύ μικρή ποσότητα των μαθηματικών
 ο αντισυμμετρικός τανυστής στα μαθηματικά.
 Ως σύμβολο της διηλεκτρικής σταθεράς στην φυσική

Προφορά
Το ε είναι φωνήεν που χαρακτηρίζεται βραχύχρονο.

Δείτε επίσης
Δελφικό Έψιλον

Εξωτερικοί σύνδεσμοι

ε
Ξι

Το γράμμα ξι (ή ξει, κεφαλαίο Ξ, πεζό ξ) είναι το δέκατο τέταρτο γράμμα του ελληνικού αλφαβήτου. Αναπαριστά την ακολουθία άηχου υπερωικού κλειστού και φατνιακού τριβόμενου [ks]. Η παρουσία δύο φθόγγων, ενός υπερωικού /ɣ, k, x/ και του συριστικού /s/, σε περιβάλλοντα όπως τους χρόνους ρημάτων (π.χ. διώκω) γεγονός που οδήγησε στη χρήση ενός γραφήματος για την αναπαράσταση της ακολουθίας.

Στο λατινικό αλφάβητο αντιστοιχεί με το X, x, καθώς σε κάποιες περιοχές κατά την αρχαιότητα το γράμμα Χ, χ του ελληνικού αλφαβήτου συμβόλιζε την παραπάνω ακολουθία /ks/ και όχι το υπερωικό φώνημα /x/. Έτσι, για τη μεταγραφή στο λατινικό αλφάβητο ελληνικών λέξεων που το περιέχουν χρησιμοποιείται παραδοσιακά το X, x, αλλά και το ks (πιο πρόσφατα). Το Ξ υιοθετήθηκε στο πρώιμο κυριλλικό αλφάβητο ως Ѯ, ѯ (ksi ή ксі ή кси), κυρίως για λέξεις δανεισμένες από τα ελληνικά. 

Στο ελληνικό σύστημα αρίθμησης έχει αριθμητική αξία ξ´=60.

Ως σύμβολο 
Το κεφαλαίο Ξ συμβολίζει:
 το σωμάτιο Ξ στη σωματιδιακή φυσική
 την μεγαλοκανονική συνάρτηση επιμερισμού στη στατιστική φυσική.

Παραπομπές
 

ξ
PS (αποσαφήνιση)

Η συντομογραφία λατινικών χαρακτήρων PS ή Ps ή ps μπορεί να αναφέρεται:

Επιστήμες
 Στο Πολυστυρένιο, συνθετικό.
 Στην Χλωροπικρίνη, τοξική ουσία.

Τεχνολογία
 Parametric Stereo
 PlayStation
 Στην τηλεπικοινωνία packet session ή packet switched
 Payload Specialist, όρος που χρησιμοποιείται από την NASA για συγκεκριμένους αστροναύτες

Γεωγραφικοί & πολιτικοί προσδιορισμοί 
 Στο Κράτος της Παλαιστίνης κατά (ISO 3166).
 Στον .ps top-level domain κωδικό για την Παλαιστίνη στο διαδίκτυο.

 Σε διάφορα κόμματα:
 Στη γαλλόφωνη Ελβετία Parti Socialiste Suisse (PSS)
 Στην Πορτογαλία Partido Socialista
 Στη Γαλλία Σοσιαλιστικό Κόμμα Γαλλίας
 Στο Βέλγιο Parti Socialiste

Μονάδες μέτρησης
 Στην Ιπποδύναμη, ως PS, παλαιά μονάδα στην φυσική για την μέτρηση της ισχύος και τώρα μονάδα μέτρησης ισχύος αυτοκινήτων.
 Στο Siemens (μονάδα μέτρησης) ως pS, φυσική μονάδα, (1 πεντάκις εκατομμύριο Ζίμενς: 1.000.000.000.000.000 S =  S)
 Στο Petasecond ως Ps, μονάδα μέτρησης χρόνου, (1 πεντάκις εκατομμύριο δευτερόλεπτα: 1.000.000.000.000.000 s =  s)
 Στο Pikosecond ως ps, μονάδα μέτρησης χρόνου, (1 πεντάκις εκατομμυριοστό του δευτερολέπτου 0,000.000.000.001 s =  s)

Πληροφορική & υπολογιστές
 Το τμήμα Projektsystem του λογισμικού SAP R/3
 Στην PostScript, γλώσσα εκτυπωτών.
 Windows PowerShell
 Στο ps (Unix), εντολή του Unix.
 Στο Photoshop.

Άλλες χρήσεις
 Στο Τάκα, νόμισμα του Μπανγκλαντές
 Στην Ukraine International, αεροπορική εταιρεία, σύμφωνα με τον κωδικό IATA
 Στο υστερόγραφο (postscript)
 ο κωδικός για την γλώσσα των Παστούν σύμφωνα με το ISO 639-1 ως ps
Q

Το γράμμα Q είναι γράμμα του λατινικού αλφαβήτου. Στο Φωνητικό αλφάβητο NATO το Q λέγεται Quebec. Βασίζεται στο ελληνικό γράμμα κόππα.

Χρήσεις του Q ως διεθνούς συμβόλου 
Το γράμμα Q συμβολίζει:
 Τη Θερμότητα, στη φυσική (Q)
 Το ηλεκτρικό φορτίο στη φυσική (Q)
 Τον αριθμό 500.000 στους Ρωμαϊκούς αριθμούς

Χρήσεις του q ως διεθνούς συμβόλου 
Το γράμμα q συμβολίζει:
 Το ηλεκτρικό φορτίο στη φυσική (q)

Δείτε επίσης 

 qa qb qc qd qe qf qg qh qi qj qk ql qm pn qo qp qq qr qs qt qu qv qw qx py qz

 Q0 Q1 Q2 Q3 Q4 Q5 Q6 Q7 Q8 Q9

Εξωτερικοί σύνδεσμοι

Λατινικό αλφάβητο
Y

Το γράμμα Y είναι το εικοστό πέμπτο γράμμα του λατινικού αλφαβήτου (προφέρεται γουάι). Στο ΝΑΤΟϊκό φωνητικό αλφάβητο το Y λέγεται yankee. Προέρχεται από το ελληνικό γράμμα Υ και προστέθηκε στο λατινικό αλφάβητο την εποχή του Σύλλα για να διευκολύνει τη γραφή και προφορά ελληνικών λέξεων που περιείχαν το γράμμα «Υ».

Σε διάφορα αλφάβητα 

αραβικό αλφάβητο:
ελληνικό αλφάβητο: ύψιλον (Υ υ)
εβραϊκό αλφάβητο:
ντεβανάγκαρι:
αρμενικό αλφάβητο:
αλφάβητο κανάντα:
κορεατικό αλφάβητο:
κορεατικό αλφάβητο:
αλφάβητο μαλαγιαλάμ:
μογγολικό αλφάβητο:
ταμιλικό αλφάβητο:
ταϊλανδέζικο αλφάβητο:

Γκαλερί

Χρήσεις του Υ ως διεθνούς συμβόλου
Το γράμμα Υ συμβολίζει:
 Το χημικό στοιχείο Ύτριο
 Το μέτρο ελαστικότητας Γιανγκ στη φυσική
 Συντομογραφία του αμινοξέως Τυροσίνη

Εξωτερικοί σύνδεσμοι 

 https://web.archive.org/web/20080509123036/http://www.wam.umd.edu/%7Erfradkin/sin2phoen-animate.html
 https://web.archive.org/web/20090227063819/http://ancientscripts.com/greek.html

Λατινικό αλφάβητο
Κατάλογος πρωθυπουργών της Ελλάδας

Στον παρακάτω κατάλογο εμφανίζονται κατά χρονολογική σειρά οι διατελέσαντες πρωθυπουργοί της Ελλάδας ή σε θέση ανάλογη του αρχηγού της κυβέρνησης, από τις προσωρινές διοικήσεις της Ελλάδας από το 1822 και την ίδρυση της Ελληνικής Πολιτείας έως σήμερα. Στα πρώτα πολιτεύματα που εφαρμόστηκαν χρησιμοποιούνταν διάφορες ονομασίες για την ίδια ή παρόμοια θέση.

Προσωρινή Διοίκησις της Ελλάδος (1822-1827)

Ελληνική Πολιτεία (1827-1833)

Βασίλειον της Ελλάδος – Απόλυτη μοναρχία (1833-1843)

Βασίλειον της Ελλάδος – Συνταγματική μοναρχία (1843-1862)

Βασίλειον της Ελλάδος – Προσωρινή κυβέρνηση (1862-1863)

Βασίλειον της Ελλάδος – Α΄ Βασιλευόμενη Δημοκρατία (1863-1924)

Β΄ Ελληνική Δημοκρατία (1924-1935)

Παλινόρθωση της μοναρχίας – Δικτατορία (1935-1941)

Γερμανική κατοχή της Ελλάδας (1941-1944)

Ελληνική Πολιτεία

Βασίλειον της Ελλάδος

Πολιτική Επιτροπή Εθνικής Απελευθέρωσης

Απελευθέρωση – Β΄ Βασιλευομένη Δημοκρατία (1944-1967)

Στρατιωτική Δικτατορία (1967-1974)

Γ΄ Ελληνική Δημοκρατία (1974-) – Μεταπολίτευση

Οι Πρωθυπουργοί της Ελλάδας (συγκεντρωτικά)

Τόπος Καταγωγής Πρωθυπουργών

Παραπομπές

Πηγές 
Εκδοτική Αθηνών, Ιστορία του Ελληνικού Έθνους, τόμοι 13ος-16ος, Αθήνα 1977-2000 
Εκδοτική Αθηνών, Παγκόσμιο Βιογραφικό Λεξικό, τόμοι 10, Αθήνα 1990
ΜΙΕΤ, Ντάγκλας Ντέικιν, Η Ενοποίηση της Ελλάδας, 1770-1923, Αθήνα 1984 (Β' Έκδοση)
Πάπυρος, Σπυρίδων Μαρκεζίνης, Πολιτική Ιστορία της Συγχρόνου Ελλάδος, τόμοι 1-4, Αθήνα 1973 
Το ΠΟΝΤΙΚΙ, Γρ. Τζιοβάρας, Τα υπουργεία μας (Κυβερνήσεις 1833-1996), Αθήνα 1997
20ος Αιώνας, Γιάνης Κορδάτος, Ιστορία της Ελλάδας, τομ. 11-13, Αθήνα 1958
Νεόκοσμος, Φοίβος Ν. Γρηγοριάδης, Οι Πρωθυπουργοί της Ελλάδας (1828-1978), Αθήνα 1978
Τύπος της εποχής 1833-2007
Ανδρέας Γ. Δημητρόπουλος, Οι Ελληνικές Κυβερνήσεις 1843-2004, Αθήνα 2004
 Αντώνης Μακρυδημήτρης, Πρωθυπουργοί της Ελλάδος 1828-1997, Εκδόσεις Ι. Σιδέρης, Β΄ έκδοση, Αθήνα 2001

Εξωτερικοί σύνδεσμοι 
 Γραφείο του Πρωθυπουργού της Ελλάδας
 Κυβερνήσεις από το 1909 ως σήμερα (Γενική Γραμματεία της Κυβέρνησης) (ανακτήθηκε στις 24 Οκτωβρίου 2010)
 The Governments of Greece 1899 - 1924
 Timeline of Prime Ministers of Greece (1828-Apr 2019)
 Πρωθυπουργοί της Ελλάδας: Αυτοί είναι οι νομοί που έχουν βγάλει τους περισσότερους

 

Π 
Πρωθυπουργών
Ελλαδα
Ζώνη ώρας

Οι ζώνες ώρας ή ωριαίες άτρακτοι είναι περιοχές της Γης που έχουν θεσμοθετήσει την ίδια ώρα που αναφέρεται ως τοπική ώρα. Παλιότερα οι άνθρωποι χρησιμοποιούσαν την τοπική ηλιακή ώρα με αποτέλεσμα να υπάρχει μικρή διαφοροποίηση της ώρας από πόλη σε πόλη. Καθώς οι τηλεπικοινωνίες βελτιώνονταν και οι σιδηρόδρομοι επεκτείνονταν αυτό γινόταν όλο και πιο αντιληπτό. Οι ζώνες ώρας διόρθωσαν μερικώς το πρόβλημα θέτοντας τα ρολόγια μιας περιοχής στην ίδια μέση ηλιακή ώρα. Οι ζώνες ώρας γενικά έχουν κέντρο τους μεσημβρινούς του μήκους που είναι πολλαπλάσιο των 15° κι έτσι οι γειτονικές ζώνες ώρας έχουν διαφορά μεταξύ τους μία ώρα. Παρ'όλα αυτά η μία ώρα διαφοράς δεν είναι καθολική, καθώς το σχήμα των ζωνών ώρας είναι ακανόνιστο επειδή συνήθως ακολουθούν τα σύνορα επαρχιών ή κρατών.

Όλες οι ζώνες ώρας ορίζονται σε σχέση με την Coordinated Universal Time (UTC). Το σημείο αναφοράς των ζωνών ώρας είναι ο Πρώτος Μεσημβρινός (γεωγρ. μήκος 0°) που περνά από το Βασιλικό Αστεροσκοπείο του Γκρίνουιτς στο Λονδίνο (Ηνωμένο Βασίλειο). Για το λόγο αυτό πολλές φορές ο όρος Μέση Ώρα Γκρίνουιτς (GMT) συχνά χρησιμοποιείται (π.χ. από το BBC) για να αναφερθεί μια "βασική ώρα" με την οποία όλες οι άλλες ζώνες ώρας είναι σχετικές. Ο όρος UTC πάντως είναι ο επίσημος όρος που χρησιμοποιείται σήμερα για τον χρόνο που ορίζεται από ατομικές μετρήσεις χρόνου ξέχωρα από την ώρα που ορίζεται από αστρονομικές παρατηρήσεις που γίνονταν παλιότερα στο Γκρίνουιτς.

Οι ζώνες ώρας είναι 24 στο σύνολο με 15° εύρος η καθεμία. Κάθε κράτος ακολουθεί την επίσημη ώρα της ζώνης στην οποία βρίσκεται. Σε περίπτωση που μία χώρα εκτείνεται σε δύο ζώνες ακολουθείται η ώρα της ζώνης στην οποία βρίσκεται η πρωτεύουσα της χώρας. Πολλές χώρες όμως δεν υιοθετούν την ζώνη που αντιστοιχεί στον μεσημβρινό που περνά από εκεί, αλλά κάποιον στα ανατολικά ή τα δυτικά. Έτσι η Ισπανία και η Γαλλία παρότι ο Πρώτος Μεσημβρινός περνά από τις χώρες τους χρησιμοποιούν την μέση ηλιακή ώρα των 15 μοιρών ανατολικά (Ώρα Κεντρικής Ευρώπης) αντί των 0 μοιρών (Μέση Ώρα Γκρίνουιτς).

Ζώνες Χωρών 

Περιεχόμενα: + συν τόσες ώρες μπροστά

- μειον ώρες πίσω

Παραπομπές

Εξωτερικοί σύνδεσμοι 
 Η ώρα Γκρίνουιτς (στα αγγλικά)
 Βήμα, ιστορίες θερινής ώρας
 Τοπική ώρα και ώρα ζωνών (ατράκτων)
20ός αιώνας

Ο 20ός αιώνας άρχισε την 1η Ιανουαρίου 1901 και τελείωσε στις 31 Δεκεμβρίου του 2000. Ο   20ός αιώνας μαζί με τον 21ο αιώνα κατατάσσεται από τους ιστορικούς στη Σύγχρονη Ιστορία. Χαρακτηρίζεται από τον Πρώτο και το Δεύτερο Παγκόσμιο Πόλεμο στο πρώτο μισό του, καθώς και από τον Ψυχρό Πόλεμο κατά το μεγαλύτερο μέρος του δεύτερου μισού.

Γεγονότα 
 Πόλεμος των Μπόερς
 Α΄ Παγκόσμιος Πόλεμος
 Ρωσική Επανάσταση
 Ισπανικός Εμφύλιος
 Πόλεμος της Μαντσουρίας
 Β΄ Παγκόσμιος Πόλεμος
 Ολοκαύτωμα
 Πόλεμος της Αλγερίας
 Πόλεμος της Ινδοκίνας
 Πόλεμος της Κορέας
 Πόλεμος του Βιετνάμ
 Αραβοϊσραηλινή σύγκρουση
 Κατάκτηση της Σελήνης
 Πόλεμος του Κόλπου
 Πόλεμος της Βοσνίας

Σημαντικά πρόσωπα 
 Άλμπερτ Αϊνστάιν
 Ζαν Πωλ Σαρτρ
 Τζον φον Νόιμαν
 Ντάβιντ Χίλμπερτ
 Τζέιμς Γουάτσον
 Φράνσις Κρικ
 Τιμ Μπέρνερς Λι
 Μαχάτμα Γκάντι
 Νάσερ
 Σαντάμ Χουσεΐν
 Αδόλφος Χίτλερ
 Ιωσήφ Στάλιν
 Βλαντιμίρ Λένιν
 Μπενίτο Μουσολίνι
 Φρανθίσκο Φράνκο
 Φιντέλ Κάστρο
 Νέλσον Μαντέλα
 Ουίνστον Τσώρτσιλ
 Ρόναλντ Ρήγκαν
 Φραγκλίνος Ρούζβελτ
 Τζον Φιτζέραλντ Κένεντι
 Γούντροου Ουίλσον
 Νικίτα Χρουστσόφ
 Λεονίντ Μπρέζνιεφ
 Μιχαήλ Γκορμπατσώφ
 Πάπας Ιωάννης ΚΓ΄
 Πάπας Ιωάννης Παύλος Β΄
 Πάπας Πίος ΙΒ΄
 Πάμπλο Πικάσο
 Έλβις Πρίσλεϊ
 Μάικλ Τζάκσον
 Μαντόνα
 Έρικ Χομπσμπάουμ

Εφευρέσεις, ανακαλύψεις και επιτεύγματα 
 Αντιβιοτικά
 Αεροπλάνο
 Γραμμή παραγωγής
 Ραδιόφωνο
 Ραντάρ
 Τηλεόραση
 Υπολογιστής 
 Θεωρία της σχετικότητας
 Ατομική ενέργεια
 Τρανζίστορ
 Ολοκληρωμένο κύκλωμα
 DNA
 Λέιζερ
 Ίντερνετ
 Κλωνοποίηση

Χρονιές 

Αιώνες
Νεότερη ιστορία
Μπλε

Το μπλε είναι ένα από τα χρώματα του ορατού φάσματος. Είναι το χρώμα του καθαρού ουρανού και της βαθιάς θάλασσας. Η ετυμολογία της λέξης στα ελληνικά προέρχεται από την αντίστοιχη αγγλική (blue, μπλου) και γαλλική λέξη (bleu, μπλε), η οποία και έχει γερμανική προέλευση. Επίσης είναι, μαζί με το κίτρινο και το κόκκινο, ένα από τα τρία βασικά χρώματα του ορατού φωτός και αντιστοιχεί σε μήκος κύματος 450 έως 495 νανόμετρα.

Το μπλε, μαζί με το πράσινο και το ροζ, ανήκει στην χρωματική κατηγορία των ιριδοληπτικών χρωμάτων, δηλαδή μια κατηγορία χρωμάτων η οποία επιδρά αρνητικά στην ίριδα του ματιού, με αποτέλεσμα να δυσαρεστεί τον παρατηρητή.

Αποχρώσεις 
Το νέιβι μπλου (αγγλικά: navy blue, που σημαίνει: ναυτικό μπλε), γνωστό και ως μπλε μαρέν, είναι μια πολύ σκούρα απόχρωση του μπλε. Πήρε το όνομά του από το σκούρο μπλε (σε αντίθεση με το λευκό) που φορούν οι αξιωματικοί στο Βρετανικό Βασιλικό Ναυτικό από το 1748 και ακολούθως υιοθετήθηκε από άλλα πολεμικά ναυτικά σε όλο τον κόσμο. Αρχικά ονομάστηκε «marine blue», αλλά σύντομα μετονομάστηκε σε «navy blue».

Αρχικά, η χρήση του όρου navy blue ως ονομασία χρώματος έγινε στην Αγγλία το 1840, αν και το Oxford English Dictionary έχει μια σχετική αναφορά από το 1813.

Άλλες αποχρώσεις του μπλε είναι το κυανό, το τιρκουάζ και το βεραμάν, τα οποία αποκαλούνται γενικότερα και πρασινομπλέ. Επίσης, υπάρχουν οι αποχρώσεις γαλαζοπράσινο, ίντιγκο και σερούλιαν.

Συμβολισμοί 
Θεωρείται το χρώμα της αρμονίας, της γαλήνης, της εμπιστοσύνης, της ελευθερίας, αλλά και της απόστασης. Συχνά συνδέεται και με τη μελαγχολία, εξ ου και η προέλευση του ονόματος της μουσικής μπλουζ (blues).

Στον Χριστιανισμό και ιδιαίτερα στον Ρωμαιοκαθολικισμό, συνδέεται με την Παναγία. Στην πολιτική έχει ταυτιστεί με τον κεντροδεξιό και συντηρητικό χώρο στην Ευρώπη, καθώς το προτιμούν μια σειρά από αντίστοιχα κόμματα.

Παραπομπές

Βιβλιογραφία 

 Ball, Philip (2001). Bright Earth, Art, and the Invention of Colour. London: Penguin Group. p. 507. ISBN 978-2-7541-0503-3. (page numbers refer to the French translation).
 Gage, John (1993). Colour and Culture: Practice and Meaning from Antiquity to Abstraction. London and Paris: Thames and Hudson. ISBN 978-2-87811-295-5.
 Pastoureau, Michel (2000). Bleu: Histoire d'une couleur (in French). Paris: Editions du Seuil. ISBN 978-2-02-086991-1.
 Pastoureau, Michel (2010). Les couleurs de nos souvenirs (in French). Paris: Editions du Seuil. ISBN 978-2-02-096687-0.
 Balfour-Paul, Jenny (1998). Indigo. London: British Museum Press. ISBN 978-0-7141-1776-8.
 Varichon, Anne (2005). Couleurs: pigments et teintures dans les mains des peuples (in French). Paris: Editions du Seuil. ISBN 978-2-02-084697-4.
 Heller, Eva (2009). Psychologie de la couleur: effets et symboliques (in French). Munich: Pyramyd. ISBN 978-2-35017-156-2.
 Mollo, John (1991). Uniforms of The American Revolution in Color. Illustrated by Malcolm McGregor. New York: Stirling Publications. ISBN 978-0-8069-8240-3.
 Broecke, Lara (2015). Cennino Cennini's Il Libro dell'Arte: a New English Translation and Commentary with Italian Transcription. Archetype. ISBN 978-1-909492-28-8.

Χρώματα
Ορθογραφία

Με τον όρο ορθογραφία ονομάζουμε το σύνολο των κανόνων που αφορούν τη γραπτή απεικόνιση των λέξεων μιας γλώσσας. . Με αυτήν την έννοια στην ορθογραφία συμπεριλαμβάνονται οι κανόνες συλλαβισμού και η χρήση των σημείων στίξης. Στη φθογγογραφική γραφή, η ορθογραφία είναι συνήθως φωνητική, μορφολογική ή ιστορική. 

Η ορθογραφία, αν και παίζει καθοριστικό ρόλο στην εκπαίδευση αποτελεί σύμβαση και όχι εγγενές χαρακτηριστικό της γλώσσας. Μεγάλη επίδραση στην παγίωση των κανόνων της ορθογραφίας σε πολλές γλώσσες είχε η ανακάλυψη της τυπογραφίας.

Η ορθογραφία παραδοσιακά καθυστερεί σε σχέση με τη ζωντανή γλώσσα. Σε μια ζωντανή γλώσσα, αργά αλλά αδιάκοπα διαφοροποιείται η προφορά. Παράλληλα η γλώσσα μπορεί να περιέχει συνέχεια μεταβαλλόμενες διαλέκτους χωρίς επίσημους κανόνες ορθογραφίας.

Παραπομπές

Εξωτερικοί σύνδεσμοι

Εφαρμοσμένη γλωσσολογία
Ορθογραφία
1880

Η παρούσα σελίδα αφορά το έτος 1880 κατά το Γρηγοριανό ημερολόγιο

Γεγονότα
27 Ιανουαρίου - Ο Τόμας Έντισον λαμβάνει δίπλωμα ευρεσιτεχνίας για τη λάμπα πυρακτώσεως.
30 Ιανουαρίου - Ο Ιωακείμ Γ΄ Μεγαλοπρεπής θέτει τα θεμέλια του νέου οικοδομήματος της Μεγάλης του Γένους Σχολής στο λόφο του Φαναρίου.
18 Απριλίου - Ένας σίφωνας F4 χτυπά το Μάρσφιλντ στο Μιζούρι, σκοτώνοντας 99 ανθρώπους και τραυματίζοντας 100.
7 Ιουνίου - Πόλεμος του Ειρηνικού: Λαμβάνει χώρα η μάχη της Αρίκα.
24 Ιουνίου - Παρουσιάζεται για πρώτη φορά το Ο Canada, το τραγούδι που θα γίνει αργότερα ο εθνικός ύμνος του Καναδά.
29 Ιουνίου - Η Γαλλία προσαρτά την Ταϊτή.
27 Ιουλίου - Β΄ Αγγλοαφγανικός Πόλεμος: Μάχη της Μαϊβάντ. Οι αφγανικές δυνάμεις νικούν τον βρετανικό στρατό κοντά στη Μαϊβάντ του Αφγανιστάν. 
1 Σεπτεμβρίου - Οι Βρετανοί νικούν τον στρατό του Αγιούμπ Χαν στη μάχη της Κανταχάρ, τερματίζοντας τον Β' Αγγλοαφγανικό Πόλεμο.
9 Νοεμβρίου - Ισχυρός σεισμός χτυπά το Ζάγκρεμπ και καταστρέφει πολλά κτίρια, μεταξύ των οποίων και τον καθεδρικό ναό του Ζάγκρεμπ.

Γεννήσεις 

10 Ιανουαρίου - Μανουέλ Αθάνια, Ισπανός πολιτικός
18 Ιανουαρίου - Πάουλ Έρενφεστ, Αυστριακός φυσικός
26 Ιανουαρίου - Ντάγκλας Μακάρθουρ, Αμερικανός στρατηγός
8 Φεβρουαρίου - Φραντς Μαρκ, Γερμανός καλλιτέχνης
17 Φεβρουαρίου - Καπετάν Άγρας, Έλληνας μακεδονομάχος
30 Μαρτίου - Σον Ο'Κέισι, Ιρλανδός δραματουργός
3 Απριλίου - Όττο Βάινινγκερ, Αυστριακός συγγραφέας
6 Μαΐου - Ερνστ Λούντβιχ Κίρχνερ, Γερμανός ζωγράφος
13 Μαΐου - Αιμίλιος Ριάδης, Έλληνας συνθέτης
29 Μαΐου - Όσβαλντ Σπένγκλερ, Γερμανός φιλόσοφος
27 Ιουνίου - Έλεν Κέλερ, Αμερικανίδα συγγραφέας
25 Αυγούστου - Γκιγιώμ Απολλιναίρ, Γάλλος ποιητής
31 Αυγούστου - Βιλελμίνη, βασίλισσα της Ολλανδίας
13 Σεπτεμβρίου - Τζέσι Λάσκι, Αμερικανός κινηματογραφικός παραγωγός
24 Σεπτεμβρίου - Σάρα Κνάους, Αμερικανίδα υπεραιωνόβια
1 Νοεμβρίου - Άλφρεντ Βέγκενερ, Γερμανός γεωφυσικός και μετεωρολόγος
3 Νοεμβρίου - Αύρα Θεοδωροπούλου, Ελληνίδα μουσικός και ακτιβίστρια
6 Νοεμβρίου - Ρόμπερτ Μούζιλ, Αυστριακός συγγραφέας  
9 Νοεμβρίου - Τζάιλς Γκίλμπερτ Σκοτ, Άγγλος αρχιτέκτονας
28 Νοεμβρίου - Αλεξάντρ Μπλοκ, Ρώσος ποιητής
3 Δεκεμβρίου - Φέντορ φον Μποκ, Γερμανός στρατάρχης
Στέφανος Γρανίτσας, Έλληνας συγγραφέας
Ιωάννης Θεοτόκης, Έλληνας πολιτικός
Ιωάννης Μαλοκίνης, Έλληνας κολυμβητής
Νικόλαος Πύρζας, Έλληνας οπλαρχηγός
Θεόδωρος Συναδινός, Έλληνας θεατρικός συγγραφέας
Χρυσόστομος Β', Αρχιεπίσκοπος Αθηνών και πάσης Ελλάδος

Θάνατοι 

4 Ιανουαρίου - Άνσελμ Φόιερμπαχ, Γερμανός ζωγράφος
8 Μαΐου - Γκυστάβ Φλωμπέρ, Γάλλος συγγραφέας
5 Οκτωβρίου - Ουίλιαμ Λάσελ, Άγγλος αστρονόμος
5 Οκτωβρίου - Ζακ Όφενμπαχ, Γερμανός συνθέτης
27 Οκτωβρίου - Θρασύβουλος Ζαΐμης, Έλληνας πολιτικός
20 Δεκεμβρίου - Ζώρζης Δρομοκαΐτης, Έλληνας ευεργέτης
22 Δεκεμβρίου - Τζορτζ Έλιοτ, Αγγλίδα συγγραφέας
Κωνσταντίνος Προβελέγγιος, Έλληνας πολιτικός

Εξωτερικοί σύνδεσμοι 
 

Έτη
Νόμος διατήρησης

Στη Φυσική, ένας νόμος διατήρησης αναφέρει ότι μία συγκεκριμένη, μετρήσιμη ποσότητα (δηλ. ένα φυσικό μέγεθος) ενός απομονωμένου φυσικού συστήματος δεν μεταβάλλεται καθώς το σύστημα εξελίσσεται στο χώρο και το χρόνο. Οι γνωστοί, με τα μέχρι τώρα πειραματικά δεδομένα, νόμοι διατήρησης στη Φυσική είναι:

 διατήρηση της ενέργειας (που συμπεριλαμβάνει, σε σχετικιστικούς υπολογισμούς, και τη μάζα)
 διατήρηση της μάζας
 διατήρηση της ορμής
 διατήρηση της στροφορμής
 διατήρηση του ηλεκτρικού φορτίου
 διατήρηση του χρώματος
 διατήρηση της μαγνητικής ροής

Υπάρχουν επίσης νόμοι διατήρησης στη Σωματιδιακή Φυσική, όπως αυτοί για το σπιν, τον βαρυονικό αριθμό, την παραδοξότητα (strangeness), την ομοτιμία και τη συμμετρία στο χρόνο.

Το θεώρημα της Νέδερ (Noether) εκφράζει την ισοδυναμία που υπάρχει μεταξύ των νόμων διατήρησης και του αναλλοίωτου των φυσικών νόμων κάτω από ορισμένους μετασχηματισμούς (συνήθως αναφέρονται ως «συμμετρίες»). 

Για παράδειγμα: 
 Η ομογένεια του χρόνου (συμμετρία ως προς χρονικές μετατοπίσεις) συνεπάγεται τη διατήρηση της ενέργειας, 
 Η ομογένεια του χώρου (συμμετρία ως προς χωρικές μετατοπίσεις) συνεπάγεται τη διατήρηση της ορμής και 
 Η ισοτροπία του χώρου (συμμετρία ως προς στροφή προς οποιαδήποτε κατεύθυνση στο χώρο) συνεπάγεται τη διατήρηση της στροφορμής.

Οι νόμοι διατήρησης επομένως είναι απόρροια αλλά και θεμέλιο της κατανόησης του χωρόχρονου όπως τον ξέρουμε σήμερα και ισχύουν, τουλάχιστον μέχρι εκεί που μπορεί να φτάσει η ακρίβεια των πειραμάτων μας. Η μόνη εξαίρεση έχει παρατηρηθεί στις συμμετρίες των Ασθενών αλληλεπιδράσεων. Σε αυτές έχει παρατηρηθεί παραβίαση της διατήρησης της ομοτιμίας (parity) και της συμμετρίας χρόνου. Η ταυτόχρονη όμως συμμετρία ομοτιμίας-χρόνου-φορτίου (CPT) ισχύει πάντοτε.

 
Διατηρηση
Διατηρηση
1857

Η παρούσα σελίδα αφορά το έτος 1857 κατά το Γρηγοριανό ημερολόγιο

Γεγονότα 
9 Ιανουαρίου - Ισχυρός σεισμός μεγέθους 7,9 βαθμών της κλίμακας Ρίχτερ χτυπά την κεντρική και νότια Καλιφόρνια.
24 Ιανουαρίου - Ιδρύεται στην Καλκούτα το Πανεπιστήμιο της Καλκούτας ως το πρώτο διεπιστημονικό σύγχρονο πανεπιστήμιο στη νότια Ασία. 
18 Απριλίου - Εκδίδεται το "Βιβλίο των Πνευμάτων" του Αλλάν Καρντέκ, σηματοδοτώντας τη γέννηση του Πνευματισμού στη Γαλλία.
10 Μαΐου - Ινδική εξέγερση του 1857: Ξεκινά ο πρώτος πόλεμος ανεξαρτησίας της Ινδίας.
11 Μαΐου - Ινδική εξέγερση του 1857: οι Ινδοί επαναστάτες καταλαμβάνουν το Δελχί από τους Βρετανούς.
18 Ιουλίου - Ιδρύεται στη Βομβάη το πανεπιστήμιο της Βομβάης.
24 Οκτωβρίου - Ιδρύεται στο Σέφιλντ της Αγγλίας η Σέφιλντ Φ.Κ., το παλαιότερο στον κόσμο ποδοσφαιρικό σωματείο που είναι ακόμα ενεργό. 
13 Νοεμβρίου - Παραιτείται η κυβέρνηση του Δημητρίου Βούλγαρη και σχηματίζεται νέα κυβέρνηση υπό τον Αθανάσιο Μιαούλη.
31 Δεκεμβρίου - Η Βασίλισσα Βικτώρια επιλέγει την Οττάβα για πρωτεύουσα του Καναδά.

Γεννήσεις 

12 Ιανουαρίου - Κνουτ Ώνγκστρεμ, Σουηδός φυσικός
23 Ιανουαρίου - Άντριγια Μοχορόβιτσιτς, Κροάτης μετεωρολόγος και σεισμολόγος
12 Φεβρουαρίου - Ευγένιος Ατζέ, Γάλλος φωτογράφος
22 Φεβρουαρίου - Ρόμπερτ Μπέηντεν-Πάουελ, Άγγλος στρατιωτικός και ιδρυτής του Προσκοπισμού
22 Φεβρουαρίου - Χάινριχ Χερτζ, Γερμανός φυσικός
5 Μαρτίου - Άγγελος Γιαλλινάς, Έλληνας ζωγράφος
11 Μαρτίου - Γιόχαν Φρίντολφ Χάγκφορς, Φινλανδός συνθέτης
15 Μαρτίου - Κρίστιαν Μίκελσεν, Νορβηγός πολιτικός
23 Απριλίου - Ρουτζέρο Λεονκαβάλο, Ιταλός συνθέτης
31 Μαΐου - Πάπας Πίος ΙΑ΄
2 Ιουνίου - Έντουαρντ Έλγκαρ, Άγγλος συνθέτης
11 Ιουνίου - Αντόνι Γκραμπόφσκι, Πολωνός χημικός μηχανικός
15 Αυγούστου - Άλμπερτ Μπαλλίν, Γερμανός επιχειρηματίας
10 Σεπτεμβρίου - Γιουσούφ Ιζζεντίν Εφέντι, Οθωμανός πρίγκιπας
17 Σεπτεμβρίου - Κονσταντίν Τσιολκόφσκι, Ρώσος επιστήμονας και εφευρέτης
15 Νοεμβρίου - Μιχαήλ Αλεξέγιεβ, Ρώσος στρατηγός
26 Νοεμβρίου - Φερντινάντ ντε Σωσσύρ, Ελβετός γλωσσολόγος
26 Νοεμβρίου - Μιχαήλ Σαβόφ, Βούλγαρος στρατιωτικός
27 Νοεμβρίου - Τσαρλς Σκοτ Σέρινγκτον, Άγγλος φυσιολόγος
28 Νοεμβρίου - Αλφόνσος ΙΒ', βασιλιάς της Ισπανίας
3 Δεκεμβρίου - Τζόζεφ Κόνραντ, Πολωνός συγγραφέας
15 Δεκεμβρίου - Ουίλιαμ Χάουαρντ Ταφτ, 27ος πρόεδρος των Η.Π.Α. 
16 Δεκεμβρίου - Έντουαρντ Έμερσον Μπάρναρντ, Αμερικανός αστρονόμος
Αναστάσιος Παπούλας, Έλληνας στρατιωτικός
Παύλος Ραζέλος, Έλληνας αρχηγός της Χωροφυλακής
Βαλέριος Στάης, Έλληνας αρχαιολόγος
Κωνσταντίνος Τρικούπης, Έλληνας στρατιωτικός και πολιτικός
Ρεσάμ Χαλίλ Πασάς, Τούρκος ζωγράφος
Χρήστος Τσούντας, Έλληνας αρχαιολόγος

Θάνατοι 

9 Φεβρουαρίου - Διονύσιος Σολωμός, Έλληνας ποιητής
15 Φεβρουαρίου - Μιχαήλ Γκλίνκα, Ρώσος συνθέτης
29 Απριλίου - Σαρλ Λουσιέν Βοναπάρτης, Γάλλος φυσιοδίφης και ορνιθολόγος
2 Μαΐου - Αλφρέ ντε Μυσσέ, Γάλλος ποιητής
23 Μαΐου - Ωγκυστέν-Λουί Κωσύ, Γάλλος μαθηματικός
29 Μαΐου - Αυγουστίνα της Αραγωνίας, Ισπανή ηρωίδα
5 Σεπτεμβρίου - Ογκίστ Κοντ, Γάλλος φιλόσοφος
 Ανδρέας Ίσκος, Έλληνας αγωνιστής

Εξωτερικοί σύνδεσμοι 
 

Έτη
1851

Η παρούσα σελίδα αφορά το έτος 1851 κατά το Γρηγοριανό ημερολόγιο

Γεγονότα
11 Ιανουαρίου - Ο Χονγκ Ξιουκουάν αρχίζει επίσημα την Εξέγερση των Ταϊπίνγκ.
6 Φεβρουαρίου - Μαύρη Πέμπτη στην Αυστραλία: Δασικές πυρκαγιές σαρώνουν ολόκληρη την πολιτεία της Βικτώριας, καίγοντας περίπου το ένα τέταρτο της περιοχής. 
11 Μαρτίου - Πρεμιέρα της όπερας Ριγκολέττο του Τζουζέπε Βέρντι στη Βενετία. 
1 Μαΐου - Η βασίλισσα Βικτωρία ανοίγει τη Μεγάλη Έκθεση στο Κρύσταλ Πάλας του Λονδίνου.
21 Μαΐου - Καταργείται η δουλεία στην Κολομβία.
5 Ιουνίου - Δημοσιεύεται στην αμερικανική εφημερίδα Εθνική Εποχή το πρώτο μέρος της Καλύβας του Μπαρμπα-Θωμά της Χάριετ Μπίτσερ Στόου.
29 Ιουλίου - Ο Ανιμπάλε ντε Γκάσπαρις ανακαλύπτει τον αστεροειδή 15 Ευνομία.
22 Αυγούστου - Το σκάφος Αμέρικα κερδίζει το πρώτο Κύπελλο Αμερικής (ιστιοπλοΐα).
18 Σεπτεμβρίου - Εκδίδεται το πρώτο φύλλο της εφημερίδας The New-York Daily Times, η οποία αργότερα μετονομάστηκε σε The New York Times.
18 Οκτωβρίου - Εκδίδεται στο Λονδίνο για πρώτη φορά το έργο του Χέρμαν Μέλβιλ «Μόμπι Ντικ», με τίτλο «Η φάλαινα».
24 Οκτωβρίου - Ο Ουίλιαμ Λάσελ ανακαλύπτει δύο δορυφόρους του πλανήτη Ουρανού: τον Άριελ και τον Ουμβριήλ.
2 Δεκεμβρίου - Γαλλικό πραξικόπημα του 1851: εν είδει πραξικοπήματος, ο Λουδοβίκος Ναπολέων, πρόεδρος της Γαλλίας, διαλύει την Εθνοσυνέλευση της Γαλλίας και ανακηρύσσει νέο σύνταγμα για να παρατείνει τη θητεία του. Ένα χρόνο αργότερα, αυτοανακηρύσσεται ως αυτοκράτορας Ναπολέων Γ΄ δίνοντας τέλος στη Δεύτερη Δημοκρατία.
9 Δεκεμβρίου - Ιδρύεται στο Μόντρεαλ η πρώτη Χριστιανική Αδελφότητα Νέων στη Βόρεια Αμερική.
24 Δεκεμβρίου - Πυρκαγιά καταστρέφει μεγάλο μέρος της Βιβλιοθήκης του Κογκρέσου των Ηνωμένων Πολιτειών.
29 Δεκεμβρίου - Ανοίγει στη Βοστώνη η πρώτη αμερικανική Χριστιανική Αδελφότητα Νέων.

Γεννήσεις 

19 Ιανουαρίου - Γιακόμπους Καπτέυν, Ολλανδός αστρονόμος
4 Μαρτίου - Αλέξανδρος Παπαδιαμάντης, Έλληνας συγγραφέας
15 Μαρτίου - Αλέξανδρος Πάλλης, Έλληνας λογοτέχνης
20 Απριλίου - Σπυρίδων Λάμπρος, Έλληνας πολιτικός
6 Ιουνίου - Άντζελο Μοριόντο, Ιταλός εφευρέτης
9 Ιουνίου - Κάρολος Ιωσήφ Βοναπάρτης, Αμερικανός πολιτικός
8 Ιουλίου - Άρθουρ Έβανς, Άγγλος αρχαιολόγος
14 Αυγούστου - Γιαννούλης Χαλεπάς, Έλληνας γλύπτης
3 Σεπτεμβρίου - Όλγα, βασίλισσα της Ελλάδας
2 Οκτωβρίου - Φερντινάν Φος, Γάλλος στρατιωτικός
10 Δεκεμβρίου - Μέλβιλ Ντιούι, Αμερικανός βιβλιοθηκονόμος
Μανουήλ Γεδεών, Έλληνας λόγιος
Ετέμ Πασάς, Οθωμανός στρατιωτικός
Νικόλαος Καλογερόπουλος, Έλληνας πολιτικός
Ανδρέας Παναγιωτόπουλος, Έλληνας πολιτικός

Θάνατοι 

27 Ιανουαρίου - Τζον Τζέιμς Οντιμπόν, Γάλλος φυσιοδίφης και εικονογράφος
1 Φεβρουαρίου - Μαίρη Σέλλεϋ, Αγγλίδα συγγραφέας
9 Μαρτίου - Χανς Κρίστιαν Έρστεντ, Δανός επιστήμονας
14 Σεπτεμβρίου - Τζέιμς Φένιμορ Κούπερ, Αμερικανός συγγραφέας
4 Οκτωβρίου - Μανουέλ ντε Γοδόι, Ισπανός πολιτικός
19 Οκτωβρίου - Μαρία Θηρεσία, βασίλισσα της Γαλλίας  
25 Οκτωβρίου - Παναγιώτης Γιατράκος, Έλληνας πολιτικός και αγωνιστής
26 Νοεμβρίου - Ζαν Σουλτ, Γάλλος στρατάρχης  
10 Δεκεμβρίου - Καρλ φον Ντράις, Γερμανός εφευρέτης
19 Δεκεμβρίου - Ουίλλιαμ Τέρνερ, Άγγλος καλλιτέχνης

Εξωτερικοί σύνδεσμοι 
 

Έτη
1852

Η παρούσα σελίδα αφορά το έτος 1852 κατά το Γρηγοριανό ημερολόγιο

Γεγονότα
17 Ιανουαρίου - Το Ηνωμένο Βασίλειο αναγνωρίζει την ανεξαρτησία των αποικιών των Μπόερς στο Τράνσβααλ.
5 Φεβρουαρίου - Ανοίγει για το κοινό το νέο μουσείο Ερμιτάζ στην Αγία Πετρούπολη της Ρωσίας, ένα από τα μεγαλύτερα και παλαιότερα μουσεία στον κόσμο.
20 Μαρτίου - Εκδίδεται το μυθιστόρημα Η Καλύβα του Μπαρμπα-Θωμά της Χάριετ Μπίτσερ Στόου.
19 Σεπτεμβρίου - Στη Νάπολη, ο Ανιμπάλε ντε Γκάσπαρις ανακαλύπτει τον αστεροειδή 20 Μασσαλία.
24 Σεπτεμβρίου - Το πρώτο αερόπλοιο που τροφοδοτείται από κινητήρα, κατασκευασμένο από τον Ανρί Ζιφάρ, ταξιδεύει 27 χιλιόμετρα από το Παρίσι μέχρι την Τραπ.
11 Οκτωβρίου - Εγκαινιάζεται το πανεπιστήμιο του Σίδνεϊ, το παλαιότερο πανεπιστήμιο της Αυστραλίας.
4 Νοεμβρίου - Ο Καμίλο Μπένσο, Κόμης του Καβούρ, γίνεται πρωθυπουργός του Πεδεμόντιου-Σαρδηνίας.
16 Νοεμβρίου - Ο Άγγλος αστρονόμος Τζον Ράσελ Χιντ ανακαλύπτει τον αστεροειδή 22 Καλλιόπη.
2 Δεκεμβρίου - Ο Λουδοβίκος Ναπολέων Βοναπάρτης γίνεται αυτοκράτορας των Γάλλων ως Ναπολέων Γ΄.

Γεννήσεις 

1 Ιανουαρίου - Εζέν-Ανατόλ Ντεμαρσέ, Γάλλος χημικός
12 Ιανουαρίου - Ζοζέφ Ζοφρ, Γάλλος στρατηγός
13 Φεβρουαρίου - Ίων Λούκα Καρατζιάλε, Ρουμάνος συγγραφέας
16 Φεβρουαρίου - Κάρολος Ρώσσελ, Αμερικανός ευαγγελιστής
16 Φεβρουαρίου - Θεόδωρος Ράλλης, Έλληνας ζωγράφος
3 Μαρτίου - Νικόλαος Πολίτης, Έλληνας λαογράφος
22 Απριλίου - Γουλιέλμος Δ΄, μέγας δούκας του Λουξεμβούργου
25 Απριλίου - Γεώργιος Σωτηριάδης, Έλληνας αρχαιολόγος
1 Μαΐου - Σαντιάγο Ραμόν ι Καχάλ, Ισπανός ιστολόγος και νευροεπιστήμονας
25 Ιουνίου - Αντόνι Γκαουντί, Ισπανός αρχιτέκτονας
30 Αυγούστου - Ιάκωβος Ερρίκος βαν'τ Χοφ, Ολλανδός χημικός
6 Σεπτεμβρίου - Χαράλαμπος Άννινος, Έλληνας συγγραφέας
2 Οκτωβρίου - Ουίλιαμ Ράμσεϊ, Σκωτσέζος χημικός
9 Οκτωβρίου - Εμίλ Φίσερ, Γερμανός χημικός
14 Οκτωβρίου - Δημήτριος Καμπούρογλου, Έλληνας συγγραφέας
3 Νοεμβρίου - Μεϊτζί, αυτοκράτορας της Ιαπωνίας
15 Δεκεμβρίου - Ανρί Μπεκερέλ, Γάλλος φυσικός
19 Δεκεμβρίου - Άλμπερτ Αβραάμ Μάικελσον, Γερμανός φυσικός
Μελέτιος Σακελλαρόπουλος, Έλληνας μητροπολίτης

Θάνατοι 

6 Ιανουαρίου - Λουί Μπράιγ, Γάλλος καθηγητής, εφευρέτης του κώδικα Μπράιγ
11 Ιουνίου - Καρλ Μπριουλόφ, Ρώσος ζωγράφος
29 Ιουνίου - Χένρι Κλέι, Αμερικανός πολιτικός
27 Νοεμβρίου - Άντα Λάβλεϊς, Αγγλίδα μαθηματικός
Νικολάι Γκόγκολ, Ρώσος συγγραφέας

Εξωτερικοί σύνδεσμοι 
 

Έτη
1853

Η παρούσα σελίδα αφορά το έτος 1853 κατά το Γρηγοριανό ημερολόγιο

Γεγονότα
6 Ιανουαρίου - Ο εκλεγμένος πρόεδρος των Ηνωμένων Πολιτειών Φράνκλιν Πιρς και η οικογένειά του εμπλέκονται σε σιδηροδρομικό δυστύχημα στη Μασαχουσέτη, στο οποίο σκοτώνεται ο 11χρονος γιος του προέδρου, Μπέντζαμιν Πιρς.
19 Ιανουαρίου - Η όπερα του Τζουζέπε Βέρντι Τροβατόρε κάνει πρεμιέρα στη Ρώμη.
19 Μαρτίου - Οι δυνάμεις των Ταϊπίνγκ καταλαμβάνουν τη Ναντσίνγκ.
2 Ιουλίου - Ο ρωσικός στρατός διασχίζει τον ποταμό Προύθο και εισβάλει στην παραδουνάβια ηγεμονία της Μολδοβλαχίας ανάβοντας τη σπίθα που πυροδότησε τον Κριμαϊκό Πόλεμο.
18 Αυγούστου - Ισχυρότατος σεισμός μεγέθους 6,8 Ρίχτερ καταστρέφει κτίρια στην Θήβα την Χαλκίδα και την Αταλάντη και αφήνει 13 νεκρούς ενώ προκαλείται τσουνάμι στον Ευβοϊκό κόλπο από της κατολισθήσεις.
24 Σεπτεμβρίου - Η Νέα Καληδονία γίνεται επίσημα κτήση της Γαλλίας.
29 Σεπτεμβρίου - Ισχυρός μετασεισμός 6,4 Ρίχτερ καταστρέφει ότι άφησε ο προηγούμενος σεισμός των 6,8 Ρίχτερ στην Θήβα.

4 Οκτωβρίου - Κριμαϊκός Πόλεμος: Η Οθωμανική Αυτοκρατορία κηρύττει τον πόλεμο στη Ρωσική Αυτοκρατορία.
30 Νοεμβρίου - Κριμαϊκός Πόλεμος: Ναυμαχία της Σινώπης. Το αυτοκρατορικό ρωσικό ναυτικό καταστρέφει τον οθωμανικό στόλο στη Σινώπη. 
30 Δεκεμβρίου - Η Αγορά του Γκάντσντεν: Οι Ηνωμένες Πολιτείες Αμερικής αγοράζουν γη από το Μεξικό για να διευκολύνουν την κατασκευή σιδηροδρόμου στις νοτιοδυτικές πολιτείες.
31 Δεκεμβρίου - Ο Μπέντζαμιν Χώκινς και ο σερ Ρίτσαρντ Όουεν παραθέτουν δείπνο μέσα σ' ένα μοντέλο ιγκουανόδοντα στο νότιο Λονδίνο.

Γεννήσεις 

2 Φεβρουαρίου - Γεώργιος Σουρής, Έλληνας ποιητής
14 Μαρτίου - Φέρντιναντ Χόντλερ, Ελβετός ζωγράφος
30 Μαρτίου - Βίνσεντ βαν Γκογκ, Ολλανδός ζωγράφος
28 Μαΐου - Καρλ Λάρσον, Σουηδός ζωγράφος
3 Ιουνίου - Φλίντερς Πέτρι, Άγγλος αιγυπτιολόγος
18 Ιουλίου - Χέντρικ Λόρεντζ, Ολλανδός φυσικός
30 Αυγούστου - Παναγιώτης Δαγκλής, Έλληνας στρατιωτικός και πολιτικός
31 Αυγούστου - Αλεξέι Αλεξέγεβιτς Μπρουσίλοφ, Ρώσος στρατηγός
19 Σεπτεμβρίου - Μιχαήλ Β΄, δούκας της Μπραγκάνσα
21 Σεπτεμβρίου - Χάικε Κάμερλιν, Ολλανδός φυσικός
26 Δεκεμβρίου - Βίλελμ Ντέρπφελντ, Γερμανός αρχιτέκτονας
Κωνσταντίνος Δαμιανός, Έλληνας στρατιωτικός
Μιχάλης Διαλλινάς, Έλληνας συγγραφέας
Εμμανουήλ Μανουσογιαννάκης, Έλληνας στρατιωτικός
Αλέξανδρος Σκουζές, Έλληνας πολιτικός
Χρήστος Στεφανόπουλος, Έλληνας πολιτικός
Νταμάτ Φερίντ Πασάς, Οθωμανός πολιτικός
Φώτιος, Πατριάρχης Αλεξανδρείας

Θάνατοι 

16 Ιανουαρίου - Ράινερ Ιωσήφ, αρχιδούκας της Αυστρίας
17 Μαρτίου - Κρίστιαν Ντόπλερ, Αυστριακός μαθηματικός
2 Οκτωβρίου - Φρανσουά Αραγκό, Γάλλος μαθηματικός, φυσικός, αστρονόμος και πολιτικός
15 Νοεμβρίου - Μαρία Β', βασίλισσα της Πορτογαλίας
Κόμης Ιωσήφ Λουδοβίκος Έλληνας πολιτικός

Εξωτερικοί σύνδεσμοι 
 

Έτη
1831

Η παρούσα σελίδα αφορά το έτος 1831 κατά το Γρηγοριανό ημερολόγιο

Γεγονότα 
2 Φεβρουαρίου – Ο Πάπας Γρηγόριος ΙΣΤ΄ διαδέχεται τον Πίο Η΄ ως ο 254ος Πάπας.
7 Φεβρουαρίου - Εγκρίνεται το Σύνταγμα του Βελγίου.
9 Μαρτίου - Ιδρύεται η Λεγεώνα των Ξένων.
16 Μαρτίου - Εκδίδεται για πρώτη φορά "Η Παναγία των Παρισίων" του Βίκτωρος Ουγκώ.
29 Μαρτίου - Οι Βόσνιοι επαναστατούν εναντίον της Τουρκίας.
Μάρτιος - Τα αυστριακά στρατεύματα καταστέλλουν εξεγέρσεις στη Μόντενα, την Πάρμα και τα Παπικά Κράτη.
7 Απριλίου - Παραιτείται ο αυτοκράτορας Πέτρος Α΄ της Βραζιλίας.
18 Απριλίου - Εγκαινιάζεται το Πανεπιστήμιο της Αλαμπάμα.
1 Ιουνίου - Ο Τζέιμς Κλαρκ Ρος γίνεται ο πρώτος Ευρωπαίος που φτάνει στον Μαγνητικό Βόρειο Πόλο.
21 Ιουλίου – Ο Λεοπόλδος Α' γίνεται ο πρώτος βασιλιάς του Βελγίου.
12 Αυγούστου - Η γαλλική παρέμβαση αναγκάζει τον Γουλιέλμο Α΄ των Κάτω Χωρών να εγκαταλείψει την προσπάθειά του να καταστείλει τη Βελγική Επανάσταση.
29 Αυγούστου - Ο Μάικλ Φαραντέι ανακαλύπτει την ηλεκτρομαγνητική επαγωγή.
8 Σεπτεμβρίου - Ο Γουλιέλμος Δ' και η Αδελαΐδα της Σαξονίας-Μάινινγκεν στέφονται βασιλιάς και βασίλισσα του Ηνωμένου Βασιλείου.
9 Οκτωβρίου – Δολοφονείται στο Ναύπλιο, έξω από το ναό του Αγίου Σπυρίδωνα, ο Ιωάννης Καποδίστριας.
18 Οκτωβρίου - Κηδεία του Ιωάννη Καποδίστρια. 
30 Οκτωβρίου - Στη Βιρτζίνια των Η.Π.Α., συλλαμβάνεται ο δραπέτης σκλάβος Νατ Τέρνερ ως καθοδηγητής της πιο αιματηρής εξέγερσης σκλάβων στην ιστορία των Η.Π.Α.
5 Νοεμβρίου - Ο Αμερικανός ηγέτης των σκλάβων, Νατ Τέρνερ, δικάζεται και καταδικάζεται σε θάνατο στη Βιρτζίνια.
11 Νοεμβρίου - Ο Νατ Τέρνερ απαγχονίζεται στην Ιερουσαλήμ της Βιρτζίνια αφού υποκίνησε μία βίαιη εξέγερση σκλάβων.
26 Δεκεμβρίου - Ιδρύεται στην Τεργέστη της Αυστροουγγαρίας ο ασφαλιστικός όμιλος Generali.
27 Δεκεμβρίου - Ο Κάρολος Δαρβίνος μπαρκάρει με το πλοίο Beagle και ξεκινά το ταξίδι, κατά τη διάρκεια του οποίου θα διατυπώσει τη θεωρία της εξέλιξης.

Γεννήσεις 

24 Φεβρουαρίου - Λέο φον Καπρίβι, Γερμανός πολιτικός
13 Ιουνίου - Τζέιμς Κλερκ Μάξγουελ, Σκωτσέζος φυσικός
8 Ιουλίου - Τζον Στιθ Πέμπερτον, Αμερικανός εφευρέτης της Coca-Cola
25 Ιουλίου - Γρηγόριος Μαρασλής, Έλληνας ευεργέτης
17 Αυγούστου - Βίκτωρ Βοσσέρ, Γάλλος στρατιωτικός
18 Οκτωβρίου - Φρειδερίκος Γ', αυτοκράτορας της Γερμανίας
19 Νοεμβρίου - Τζέιμς Γκάρφιλντ, 20ός πρόεδρος των Η.Π.Α.
Γκιουλουστού, Οθωμανή σουλτάνα
Καθιστός Ταύρος, Ινδιάνος αρχηγός

Θάνατοι 

21 Ιανουαρίου - Λούντβιχ Άχιμ φον Άρνιμ, Γερμανός ποιητής
5 Φεβρουαρίου - Αθανάσιος Ευταξίας, Έλληνας πολιτικός
14 Ιουνίου - Κωνσταντίνος, μέγας δούκας της Ρωσίας
27 Ιουνίου - Σοφί Ζερμαίν, Γαλλίδα μαθηματικός
29 Ιουνίου - Χάινριχ Φρίντριχ Καρλ φομ Στάιν, Πρώσος πολιτικός
4 Ιουλίου - Τζέιμς Μόνροου, 5ος πρόεδρος των Η.Π.Α.
9 Οκτωβρίου - Ιωάννης Καποδίστριας, Έλληνας πολιτικός
14 Οκτωβρίου - Ζαν-Λουί Πονς, Γάλλος αστρονόμος
22 Οκτωβρίου - Γεώργιος Μαυρομιχάλης, Έλληνας αγωνιστής
14 Νοεμβρίου - Γκέοργκ Βίλχελμ Φρήντριχ Χέγκελ, Γερμανός φιλόσοφος
16 Νοεμβρίου - Καρλ φον Κλάουζεβιτς, Πρώσος στρατιωτικός
8 Δεκεμβρίου - Τζέιμς Χόμπαν, Ιρλανδός αρχιτέκτονας
Γιάννης Δυοβουνιώτης, Έλληνας οπλαρχηγός

Εξωτερικοί σύνδεσμοι 
 

Έτη
1834

Η παρούσα σελίδα αφορά το έτος 1834 κατά το Γρηγοριανό ημερολόγιο

Γεγονότα 
6 Μαρτίου - Η Υόρκη του Άνω Καναδά μετονομάζεται σε Τορόντο.
16 Απριλίου - Αρχίζει η δίκη του Θεόδωρου Κολοκοτρώνη και του Δημήτριου Πλαπούτα στο Ναύπλιο, με την κατηγορία της συνωμοσίας κατά του βασιλιά Όθωνα.
25 Μαΐου - Ο Θεόδωρος Κολοκοτρώνης και ο Δημήτρης Πλαπούτας καταδικάζονται σε θάνατο.
15 Ιουλίου - Η Ισπανική Ιερά Εξέταση διαλύεται επίσημα μετά από σχεδόν 356 χρόνια.
1 Αυγούστου - Καταργείται η δουλεία στη Βρετανική Αυτοκρατορία καθώς τίθεται σε ισχύ η Πράξη κατάργησης της δουλείας του 1833.
18 Σεπτεμβρίου - Η Αθήνα ανακηρύσσεται από το βασιλιά Όθωνα πρωτεύουσα της Ελλάδας.
16 Οκτωβρίου - Μεγάλο μέρος της αρχαίας δομής των Ανακτόρων του Ουεστμίνστερ στο Λονδίνο καίγεται ολοσχερώς.
1 Δεκεμβρίου - Καταργείται η δουλεία στην Αποικία του Ακρωτηρίου, σύμφωνα με την Πράξη κατάργησης της δουλείας του 1833.
3 Δεκεμβρίου - Ο Γερμανικός Τελωνειακός Όμιλος πραγματοποιεί την πρώτη τακτική απογραφή στη Γερμανία.

Γεννήσεις 

7 Ιανουαρίου - Φίλιπ Ράις, Γερμανός φυσικός και εφευρέτης
Ιανουάριος - Ιωακείμ Γ΄ Μεγαλοπρεπής, Πατριάρχης Κωνσταντινουπόλεως
8 Φεβρουαρίου - Ντμίτρι Μεντελέγιεφ, Ρώσος χημικός
16 Φεβρουαρίου - Ερνστ Χέκελ, Γερμανός ζωολόγος και φιλόσοφος
17 Μαρτίου - Γκότλιμπ Ντάιμλερ, Γερμανός μηχανικός και εφευρέτης
30 Μαρτίου - Γεώργιος Α. Μαυρομιχάλης, Έλληνας στρατιωτικός
19 Ιουλίου - Εντγκάρ Ντεγκά, Γάλλος ζωγράφος και γλύπτης
2 Αυγούστου - Ωγκύστ Μπαρτολντί, Γάλλος γλύπτης
4 Αυγούστου - Τζον Βενν, Άγγλος μαθηματικός
31 Αυγούστου - Αμίλκαρε Πονκιέλλι, Ιταλός συνθέτης
16 Δεκεμβρίου - Λεόν Βαλράς, Γάλλος οικονομολόγος
Αριστείδης Ράινεκ, Έλληνας ναύαρχος
Αλέξιος Στριφτόμπολας, Έλληνας πολιτικός

Θάνατοι 

20 Μαΐου - Ζιλμπέρ ντυ Μοτιέ ντε Λα Φαγιέτ, Γάλλος στρατηγός
4 Σεπτεμβρίου - Μαρία Φραγκίσκη της Μπραγκάνσα, ινφάντη της Πορτογαλίας
10 Σεπτεμβρίου - Χρύσανθος, Πατριάρχης Κωνσταντινουπόλεως
24 Σεπτεμβρίου - Πέτρος Α΄, αυτοκράτορας της Βραζιλίας
8 Οκτωβρίου - Φρανσουά Αντριέν Μπουαλντιέ, Γάλλος συνθέτης 
11 Δεκεμβρίου - Βασιλική Κονταξή, Ελληνίδα σύζυγος του Αλή πασά
Νικόλαος Καντούνης, Έλληνας ζωγράφος
Πανουργιάς, Έλληνας οπλαρχηγός

Εξωτερικοί σύνδεσμοι 
 

Έτη
1837

Η παρούσα σελίδα αφορά το έτος 1837 κατά το Γρηγοριανό ημερολόγιο

Γεγονότα 
1 Ιανουαρίου - Ισχυρός σεισμός χτυπά τη Γαλιλαία.
26 Ιανουαρίου - Το Μίσιγκαν γίνεται η 26η πολιτεία των Η.Π.Α.
27 Ιανουαρίου - Ιδρύεται η Εν Αθήναις Αρχαιολογική Εταιρεία.
Φεβρουάριος - Αρχίζει στο Λονδίνο η δημοσίευση σε σειρές του Όλιβερ Τουίστ του Κάρολου Ντίκενς.
4 Μαρτίου - Ο Μάρτιν Βαν Μπιούρεν ορκίζεται ως πρόεδρος των Ηνωμένων Πολιτειών.
3 Μαΐου - Ιδρύεται το Εθνικό και Καποδιστριακό Πανεπιστήμιο Αθηνών.
5 Ιουνίου - Συστήνεται το Χιούστον από τη Δημοκρατία του Τέξας.
20 Ιουνίου - Η βασίλισσα Βικτωρία διαδέχεται τον Γουλιέλμο Δ' στο βρετανικό θρόνο.
4 Ιουλίου - Ανοίγει η πρώτη υπεραστική σιδηροδρομική γραμμή στον κόσμο, μεταξύ του Μπέρμιγχαμ και του Λίβερπουλ.
18 Σεπτεμβρίου - Ιδρύεται στη Νέα Υόρκη η Tiffany & Co. (αρχικά ως Tiffany & Young).
17 Δεκεμβρίου - Πυρκαγιά στα Χειμερινά Ανάκτορα της Αγίας Πετρούπολης σκοτώνει 30 φρουρούς.

Γεννήσεις 

2 Ιανουαρίου - Μίλι Μπαλάκιρεφ, Ρώσος πιανίστας και συνθέτης
24 Φεβρουαρίου - Ροσαλία δε Κάστρο, Ισπανίδα συγγραφέας
17 Μαρτίου - Κωνσταντίνος Βολανάκης, Έλληνας ζωγράφος
18 Μαρτίου - Γκρόβερ Κλίβελαντ, πρόεδρος των Η.Π.Α.
5 Απριλίου - Άλτζερνον Τσαρλς Σουίνμπερν, Άγγλος ποιητής
27 Μαΐου - Άγριος Μπιλ Χίκοκ, Αμερικανός ήρωας της Άγριας Δύσης
7 Ιουνίου - Αλοΐσιος Χίτλερ, Αυστριακός δημόσιος υπάλληλος
8 Ιουνίου - Ιβάν Κραμσκόι, Ρώσος ζωγράφος
22 Ιουνίου - Ερνστ Τσίλλερ, Γερμανός αρχιτέκτονας
5 Ιουλίου - Ιωακείμ Δ', Πατριάρχης Κωνσταντινουπόλεως
18 Ιουλίου - Βασίλ Λέβσκι, Βούλγαρος επαναστάτης
23 Νοεμβρίου - Γιοχάννες φαν Ντερ Βάαλς, Ολλανδός φυσικός
24 Δεκεμβρίου - Ελισάβετ, αυτοκράτειρα της Αυστρίας
Νικόλαος Μαυροκορδάτος, Έλληνας πολιτικός
Προκόπιος Οικονομίδης, αρχιεπίσκοπος Αθηνών και πάσης Ελλάδος

Θάνατοι 

11 Ιανουαρίου - Φρανσουά Ζεράρ, Γάλλος ζωγράφος
7 Φεβρουαρίου - Γουσταύος Δ' Αδόλφος, βασιλιάς της Σουηδίας
19 Φεβρουαρίου - Γκέοργκ Μπύχνερ, Γερμανός συγγραφέας
27 Μαρτίου - Όττο Στάκελμπεργκ, Εσθονός αρχαιολόγος
31 Μαρτίου - Τζον Κόνσταμπλ, Άγγλος ζωγράφος
20 Μαΐου - Φρειδερίκος, πρίγκιπας της Έσσης-Κάσσελ
14 Ιουνίου - Τζάκομο Λεοπάρντι, Ιταλός ποιητής και φιλόσοφος
20 Ιουνίου - Γουλιέλμος Δ', βασιλιάς του Ηνωμένου Βασιλείου
10 Οκτωβρίου - Σαρλ Φουριέ, Γάλλος φιλόσοφος
Τεοντόρ Λεμπλάν, Γάλλος ζωγράφος και λιθογράφος
Αλεξάντρ Σεργκέγεβιτς Πούσκιν, Ρώσος συγγραφέας

Εξωτερικοί σύνδεσμοι 
 

Έτη
1841

Η παρούσα σελίδα αφορά το έτος 1841 κατά το Γρηγοριανό ημερολόγιο

Γεγονότα 
26 Ιανουαρίου - Το Ηνωμένο Βασίλειο καταλαμβάνει το Χονγκ Κονγκ.
28 Ιανουαρίου - Ο Τζέιμς Κλαρκ Ρος ανακαλύπτει την αργότερα αποκαλούμενη Τράπεζα Πάγου Ρος. Στο ίδιο ταξίδι ανακαλύπτει τη Θάλασσα Ρος και το όρος Τρόμος.
22 Φεβρουαρίου - Κηρύσσεται η Κρητική Επανάσταση του 1841.
30 Μαρτίου - Ιδρύεται η Εθνική Τράπεζα της Ελλάδος.
4 Απριλίου - Ο Ουίλιαμ Χένρι Χάρισον πεθαίνει από πνευμονία και γίνεται ο πρώτος πρόεδρος των Ηνωμένων Πολιτειών που πεθαίνει εν ενεργεία και κάνοντας ρεκόρ για την πιο σύντομη σε διάρκεια προεδρία.
18 Ιουλίου - Ο Πέτρος Β' στέφεται αυτοκράτορας της Βραζιλίας.
Ιδρύεται το Ντάλας στο Τέξας.

Γεννήσεις 

8 Ιανουαρίου - Αλεξάντερ Στιούαρτ Μάρρεϊ, Σκωτσέζος αρχαιολόγος
15 Ιανουαρίου - Στέφανος Μουσούρος, ηγεμόνας της Σάμου
18 Ιανουαρίου - Εμμανυέλ Σαμπριέ, Γάλλος συνθέτης
11 Φεβρουαρίου - Αντόλφο Φαρσάρι, Ιταλός φωτογράφος
25 Φεβρουαρίου - Πιερ Ωγκύστ Ρενουάρ, Γάλλος ζωγράφος
5 Μαρτίου - Φρειδερίκος Κ. Καρρέρ, Έλληνας συγγραφέας και πολιτικός
22 Μαρτίου - Αναστάσιος Χρηστομάνος, Έλληνας χημικός
28 Μαρτίου - Αλφόνσος, κόμης της Καζέρτα
31 Μαρτίου - Άχμεντ Ουράμπι, Αιγύπτιος στρατιωτικός
7 Απριλίου - Αντώνιος Μηλιαράκης, Έλληνας γεωγράφος
13 Απριλίου - Λουί-Ερνέστ Μπαριά, Γάλλος γλύπτης
13 Ιουλίου - Ότο Βάγκνερ, Αυστριακός αρχιτέκτονας
14 Ιουλίου - Αλέξανδρος Βυζάντιος, Έλληνας δημοσιογράφος
25 Ιουλίου - Νελί Ζακεμάρ, Γαλλίδα ζωγράφος και συλλέκτρια έργων τέχνης
4 Αυγούστου - Γουίλιαμ Χένρι Χάντσον, Βρετανός συγγραφέας
8 Σεπτεμβρίου - Αντονίν Ντβόρζακ, Τσέχος συνθέτης
28 Σεπτεμβρίου - Ζωρζ Κλεμανσώ, Γάλλος πολιτικός
16 Οκτωβρίου - Ιτό Χιρομπούμι, Ιάπωνας πολιτικός
19 Οκτωβρίου - Νικόλαος Α΄, βασιλιάς του Μαυροβουνίου
26 Οκτωβρίου - Τέοντορ φον Οππόλτσερ, Αυστριακός αστρονόμος
9 Νοεμβρίου - Εδουάρδος Ζ', βασιλιάς του Ηνωμένου Βασιλείου
19 Νοεμβρίου - Αντονίνο Σαλίνας, Ιταλός νομισματολόγος και αρχαιολόγος
6 Δεκεμβρίου - Φρεντερίκ Μπαζίλ, Γάλλος ζωγράφος
30 Δεκεμβρίου - Αιμίλιος Λεγκράν, Γάλλος ελληνιστής
Δημοσθένης Γονατάς, Έλληνας στρατιωτικός
Κωνσταντίνος Σ. Καραθεοδωρή, ηγεμόνας της Σάμου
Αριστομένης Κοντογούρης, Έλληνας πολιτικός
Ιωάννης Δ. Παπαδιαμαντόπουλος, Έλληνας στρατιωτικός
Γεώργιος Ρούφος, Έλληνας πολιτικός

Θάνατοι 

4 Απριλίου - Γιάκομπ Λινκ, Γερμανός ζωγράφος και αρχαιολόγος
4 Απριλίου - Ουίλιαμ Χένρι Χάρισον, 9ος πρόεδρος των Η.Π.Α.
8 Απριλίου - Γεώργιος Καποδίστριας, Έλληνας επιχειρηματίας
20 Απριλίου - Τόμας Γκόρντον, Σκωτσέζος στρατιωτικός και ιστορικός
12 Ιουνίου - Κωνσταντίνος Νικολόπουλος, Έλληνας συνθέτης και συγγραφέας
27 Ιουλίου - Μιχαήλ Λέρμοντοφ, Ρώσος συγγραφέας
4 Αυγούστου - Γιόχαν Φρίντριχ Χέρμπαρτ, Γερμανός φιλόσοφος
9 Οκτωβρίου - Καρλ Φρίντριχ Σίνκελ, Γερμανός αρχιτέκτονας
14 Νοεμβρίου - Τόμας Μπρους, 7ος κόμης του Έλγιν
25 Νοεμβρίου - Φράνσις Λέγκατ Τσάντρυ, Άγγλος γλύπτης
Γεώργιος Γρήντζαλης, Έλληνας αγωνιστής
Αλέξανδρος Καντακουζηνός, Έλληνας πολιτικός
Ιλαρίων Καρατζόγλου, Έλληνας οπλαρχηγός
Δημήτριος Μακρής, Έλληνας οπλαρχηγός
Νότης Μπότσαρης, Έλληνας αγωνιστής
Γεώργιος Σαχτούρης, Έλληνας αγωνιστής

Εξωτερικοί σύνδεσμοι 
 

Έτη
Οργανολογία

Στη μουσικολογία, οργανολογία ονομάζεται η συστηματική μελέτη των μουσικών οργάνων. Η οργανολογία αποτελεί υποχρεωτικό μάθημα για την απόκτηση πτυχίου Αρμονίας, καθώς και διδασκόμενο μάθημα στις τάξεις των μουσικών λυκείων. Η οργανολογία διακρίνεται σύμφωνα με πολλούς στα εξής είδη:

 Η ιστορική οργανολογία ασχολείται με τα παλαιά μουσικά όργανα και την ιστορία τους
 Η μοντέρνα οργανολογία ασχολείται με τα σύγχρονα μουσικά όργανα, αυτά δηλαδή που χρησιμοποιούνται τα τελευταία εκατό χρόνια.
 Η τεχνολογική οργανολογία μελετά τις τεχνικες ιδιότητες των οργάνων.

Σημαντικοί οργανολόγοι υπήρξαν ο Έριχ φον Χόρνμποστελ και ο Κουρτ Ζακς

Οργανολο
1817

Η παρούσα σελίδα αφορά το έτος 1817 κατά το Γρηγοριανό ημερολόγιο

Γεγονότα
19 Ιανουαρίου - Ένας στρατός άνω των 5.200 ανδρών, με επικεφαλής τον στρατηγό Χοσέ ντε Σαν Μαρτίν, διασχίζει τις Άνδεις από την Αργεντινή για να απελευθερώσει τη Χιλή και στη συνέχεια το Περού. 
12 Φεβρουαρίου - Ο πατριωτικός στρατός της Αργεντινής και της Χιλής, αφού διέσχισε τις Άνδεις, νικάει τα ισπανικά στρατεύματα στη μάχη του Τσακαμπούκο.
4 Μαρτίου - Ο Τζέιμς Μόνροου διαδέχεται τον Τζέιμς Μάντισον ως πρόεδρος των Η.Π.Α.
8 Μαρτίου - Ιδρύεται το Χρηματιστήριο της Νέας Υόρκης.
15 Απριλίου - Ιδρύεται στο Χάρτφορντ του Κονέκτικατ το Αμερικανικό Σχολείο Κωφών, το πρώτο αμερικανικό σχολείο για κωφούς. 
12 Ιουνίου - Ο Γερμανός εφευρέτης Καρλ φον Ντράις επιδεικνύει στο Μάνχαϊμ την ντραιζίνα του, την παλαιότερη μορφή ποδηλάτου.
3 Νοεμβρίου - Ανοίγει στο Μόντρεαλ του Κεμπέκ η Bank of Montreal, η παλαιότερη τράπεζα του Καναδά.
10 Δεκεμβρίου - Το Μισισίπι γίνεται η 20η πολιτεία των Η.Π.Α.

Γεννήσεις 

19 Φεβρουαρίου - Γουλιέλμος Γ΄, βασιλιάς των Κάτω Χωρών
21 Φεβρουαρίου - Χοσέ Θορρίγια, Ισπανός συγγραφέας
23 Φεβρουαρίου - Τζωρτζ Φρέντερικ Ουώτς, Άγγλος ζωγράφος και γλύπτης
30 Ιουνίου - Τζόζεφ Ντάλτον Χούκερ, Άγγλος βοτανολόγος
12 Ιουλίου - Χένρι Ντέιβιντ Θόρω, Αμερικανός φιλόσοφος
29 Ιουλίου - Ιβάν Αϊβαζόφσκι, Ρώσος ζωγράφος
23 Οκτωβρίου - Πιερ Λαρούς, Γάλλος λεξικογράφος
30 Νοεμβρίου - Τέοντορ Mόμσεν, Γερμανός συγγραφέας
Ηλίας Καλαμογδάρτης, Έλληνας ποιητής

Θάνατοι 

1 Ιανουαρίου - Μάρτιν Χάινριχ Κλάπροτ, Γερμανός χημικός
4 Απριλίου - Αντρέ Μασσενά, Γάλλος στρατιωτικός
12 Απριλίου - Σαρλ Μεσιέ, Γάλλος αστρονόμος
18 Ιουλίου - Τζέιν Όστεν, Αγγλίδα συγγραφέας
26 Ιουλίου - Καραγιώργης Πέτροβιτς, Σέρβος επαναστάτης
14 Οκτωβρίου - Θεόδωρος Ουσάκωφ, Ρώσος ναύαρχος
6 Νοεμβρίου - Καρλόττα, πριγκίπισσα της Ουαλίας

Εξωτερικοί σύνδεσμοι 
 

Έτη